NaiveNeuron/SloPal huggingface dataset:
Šutaj Eštok, Matúš, poslanec NR SR (2021-05-11):
Ďakujem pekne za slovo. Pán poslanec Suja, ja si myslím, že ste to veľmi trefne zhodnotil, celú vládu. Jediné, čo ma mrzí, že tu nesedí dostatočný počet opozičných poslancov, koaličných poslancov, prepáčte, pretože ste im veľmi dobre nastavili zrkadlo, a verím, že sa im to asi ťažko počúvalo. Ťažko sa im asi počúva, že ich minister školstva je plagiátor. Ťažko sa im počúva, že minister financií nespravuje ani vlastnú kasu, že podľa majetkového priznania je bezdomovcom, ktorý zjavne chodí MHD-čkou, a že je usvedčeným daňovým podvodníkom, jediné, čo ho zachránilo pred tým, aby nesedel v base, je, že jeho trestný čin bol premlčaný. Asi sa im veľmi ťažko počúva to, že ich ministerka Milanová, prepáčte, lebo už som zabudol aj to meno, rozvrátila slovenskú kultúru, že ich minister Mičovský rozvrátil celé slovenské poľnohospodárstvo, že všetci ľudia, ktorí pracovali na tomto rezorte, museli po čase, veľmi krátkom čase, keď spolupracovali s ním, odísť z ministerstva. Asi sa im veľmi ťažko počúva aj o ich ministrovi Naďovi, ale k pánovi Naďovi ste zabudli povedať jedno podstatné a to, že je to človek, ktorý ako jediný minister nazval svojich občanov opicami. Tento človek, pán minister Naď nazval protestujúcich proti tejto vláde chaosu, nazval ich opicami verejne na Facebooku a ešte bol hrdý na to, že to urobil. Takže ďakujem pekne, že ste takto nastavili zrkadlo vládnej koalícii, jediná škoda, že tých vládnych poslancov tu je takto málo, ale verím, že sa im to ťažko počúva, pretože aj oni nesú zodpovednosť na tom, v akom stave dnes Slovensko je. Ďakujem pekne.
Laššáková, Jana, podpredsedníčka NR SR (2014-10-28):
Dobre, tak preruším rozpravu.
Číž, Miroslav, podpredseda NR SR (2015-12-15):
Poslankyňa Šípošová.
Jurinová, Erika, podpredsedníčka NR SR (2012-12-06):
Ďakujem veľmi pekne, pán minister, za odpoveď. Som rada, že ste sa problému zhostili aktívne. Moja otázka možnože skôr smerovala, že či máte nachystané opatrenia, aby sa naozaj zamedzilo tomu, čo hlavne pani ombudsmanka kritizuje, a to je nesúčinnosť orgánov, ktoré v podstate sedia v jednej budove. To je dosť na zamyslenie. A že či ste pripravený, či máte možno nejakú víziu krízového manažmentu, keď sa naozaj udeje, aby každý vedel, čo má robiť. Lebo najväčší problém, ktorý nastal, tak bolo možnože to, že neexistoval žiaden komunikačný kanál medzi jednotlivými zložkami. Tak keby ste mi na toto aspoň stručne mohli odpovedať. Ďakujem pekne. A ešte to chcem povedať, že aj si uvedomujem, že ten problém naozaj nastal za predchádzajúcej vlády. A neviem sama o obviňovaní, ale vravím, že beriem ako plus, že sa aktívne do toho dávate. Ďakujem.
Glváč, Martin, podpredseda NR SR (2019-10-15):
Ďakujem. Otváram rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec, končím možnosť prihlásiť sa. Dámy a páni, aby sme pani ministerku netýrali s tým, že by zajtra o 9.00 musela prísť, alebo počkala na rozhodnutia alebo na výsledky pána ministra Žigu, chcem sa opýtať, či je všeobecný súhlas, že by sme dneska (súhlasné reakcie z pléna), ďakujem veľmi pekne, dorokovali. Ste ma predbehli. Ďakujem. Nech sa páči, pán poslanec Zelník, takže máte slovo.
Kremský, Peter, poslanec NR SR (2020-04-28):
Vážený pán predsedajúci, vážené pani poslankyne, vážení páni poslanci... (Ruch v sále. Opakované zaznievanie gongu.) Ďakujem. Chcem vyjadriť svoju radosť z toho, že máme novú vládu, ktorá nám predložila svoj program, a teším sa z toho, že mnohí z nás na tom spolupracovali, aby tento program naozaj bol veľmi praktický. A veľmi sa teším z toho, že tento program v mnohých bodoch nerieši také nejaké vzletné frázy a filozofické problémy a mier na svete, ale rieši praktické problémy obyčajných ľudí. (Ruch v sále.) Mnohí z nás to sľubovali občanom pred voľbami, keď sme chodili po uliciach, že ideme do parlamentu preto, aby sme riešili ich praktické... (Neutíchajúci ruch v sále a prerušenie vystúpenia predsedajúcim.)
Mičovský, Ján, poslanec NR SR (2014-03-19):
Ďakujem pekne za slovo, vážená pani podpredsedníčka. Áno, veľmi jednoduchý a veľmi potrebný návrh. Môžem poslúžiť osobnou skúsenosťou, ktorá mi pripadá, ako keby bola doslova podkladom a vzorom pre tento návrh pána poslanca Škripeka. Pred mnohými rokmi som si zobral lízing na Fiat Punto, prišli mi papiere úplne v poriadku, ktoré hovorili, že pätnásteho v tom mesiaci boli papiere doručené a že som povinný dať príkaz na splácanie pravidelných mesačných splátok vždy k desiatemu v danom mesiaci. Nuž keďže mi to pätnásteho prišlo, tak som hneď to aj vybavil a jednoducho od toho desiateho som začal tri roky splácať poctivo a presne lízingové splátky. Chyba lávky, presne to, o čom hovoril pán poslanec Škripek, nevšimol som si, že tam bol aj kalendár, ktorý hovoril, že mám začať už od desiateho v tom mesiaci, keď som pätnásteho tieto podklady dostal poštou. Tak v dobrej viere, že teda sa to týka až toho desiateho budúceho mesiaca, nechala ma lízingová spoločnosť splácať úplne presne tieto splátky až do tej poslednej, keď som si chcel povedať, ej, už je autíčko moje, a bác, vtedy mi prišlo oznámenie, že som spoločnosti dlžný veľkú sumu, ktorá mnohonásobne prekračovala mesačnú splátku, a keď som sa spytoval, preboha, prečo ste mi to nepovedali vtedy, veď by som to bol opravil, ja som si nevšimol, že tam je dávny kalendár, ktorý vlastne termínovo bol začatý skôr, ako som dostal od vás podklady, tak mi bolo povedané mojimi známymi, že to je bežná prax a že samozrejme som dostal to upozornenie až po štyroch rokoch len kvôli tomu, aby tie úroky naskákali. Takže, pán minister, skutočne, ak túto zmenu prijmete a ak sa vám zdá záhodno chrániť občana týmto spôsobom úplne jednoduchým, ako to pán poslanec Škripek navrhol, tak sa k tomu pridávam. Je to zmena, ktorú navrhol život a bude dobre, keď bude do zákona zapracovaná. Ďakujem.
Pellegrini, Peter, podpredseda NR SR (2020-09-22):
S reakciou na faktické, pán poslanec Kuffa.
Marosz, Ján, poslanec NR SR (2018-09-20):
Ďakujem za slovo, vážený pán podpredseda. Prosím, aby ste dali hlasovať o tom, že Národná rada prerokuje návrh zákona v druhom čítaní.
P. Hrušovský, predseda NR SR: (2004-06-17):
Pán podpredseda vlády, nech sa páči, môžete sa vyjadriť.
Bugár, Béla, podpredseda NR SR (2016-05-24):
Ďakujem pekne. Teraz dávam slovo poslankyni, ktorú určil gestorský zdravotný výbor. Poslankyňa Cigániková, nech sa páči, môžte informovať Národnú radu.
Duchoň, Daniel, poslanec NR SR (2012-06-21):
Vážená pani predsedajúca, vážené panie poslankyne, vážení páni poslanci, dovoľte mi, aby som predniesol spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou o založení Európskeho mechanizmu pre stabilitu. Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky uvedenú spoločnú správu výborov. Po prvé. Predseda Národnej rady Slovenskej republiky rozhodnutím č. 40 zo 17. mája 2012 pridelil návrh na vyslovenie súhlasu Národnej rady Slovenskej republiky so Zmluvou o založení Európskeho mechanizmu pre stabilitu týmto výborom Národnej rady Slovenskej republiky: Výboru Národnej rady Slovenskej republiky pre financie a rozpočet, ústavnoprávnemu výboru, výboru pre európske záležitosti, zahraničnému výboru. Uvedené výbory prerokovali predmetný návrh v stanovenom termíne. Gestorský výbor nedostal do začiatku rokovania o návrhu stanoviská poslancov. K predmetnej zmluve zaujali výbory Národnej rady Slovenskej republiky toto stanovisko. Po prvé. Odporúčanie pre Národnú radu Slovenskej republiky s návrhom vysloviť súhlas – výbor pre financie a rozpočet, výbor pre európske záležitosti, ústavnoprávny výbor, zahraničný výbor. Z uznesení výborov Národnej rady uvedených pod bodom III. tejto spoločnej správy nevyplynuli iné návrhy. Gestorský výbor na základe stanovísk výborov k návrhu vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky so Zmluvou o založení Európskeho mechanizmu pre stabilitu (tlač 42) vysloviť súhlas. Predmetná správa výborov Národnej rady Slovenskej republiky o návrhu na vyslovenie súhlasu Národnej rady so Zmluvou o založení Európskeho mechanizmu pre stabilitu bola schválená uznesením gestorského výboru č. 35 z 18. júna 2012. Výbor určil poslanca Daniela Duchoňa za spoločného spravodajcu výborov. Zároveň ho poveril predložiť a predniesť správu výborov na schôdzi Národnej rady Slovenskej republiky. Návrh uznesenia Národnej rady Slovenskej republiky je prílohou tejto správy. Ďakujem, pani predsedajúca, skončil som. Prosím, otvorte rozpravu k tomuto bodu.
Krajniak, Milan, poslanec NR SR (2016-03-23):
Dámy a páni, ja by som chcel najskôr poďakovať predstaviteľom vládnej koalície, že čo sa týka poslaneckého klubu SME RODINA, rešpektovali naše žiadosti a priania o tom, ako jednotliví poslanci klubu SME RODINA boli zaradení do jednotlivých výborov. Sme tomu prirodzene radi, lebo každý máme nejaký profesionálny záujem a profesionálnu zručnosť, ktorej by sme sa chceli venovať. A chcel by som preto poprosiť poslancov vládnej koalície o podobnú veľkorysosť, pretože o nič iné ako o veľkorysosť sa žiadať nedá, väčšinu máte na to, aby ste rozhodli, ako uznáte za vhodné. Viem, že niektorí poslanci opozície možno budú nepríjemnými kritikmi, ale naozaj by som vás chcel požiadať o veľkorysosť, aby páni poslanci Beblavý, pani poslankyňa Petrík a pán poslanec Grendel mohli pracovať vo výboroch, ktoré sú im profesne najbližšie. Naozaj o nič iné ako o veľkorysosť sa žiadať nedá, pretože väčšinu na to máte, aby ste rozhodli, ako uznáte za vhodné. Pričom hovorím, že myslím, že nikto nemôže pochybovať, že by som nebol za posledný rok veľkým kritikom pána poslanca Beblavého, ale napriek tomu si myslím, že sa vždy profesne venoval verejným financiám a stačí trochu veľkorysosti, aby sa mohol tomu venovať aj ďalej. Ďakujem pekne.
Hlina, Alojz, poslanec NR SR (2015-05-14):
Jak ste si všimli, pán doktor, ja som sa tej téme expanzných zbraní vôbec nevenoval. Keby to bolo tak, ani nevystúpim, sme mohli byť o hodinu ďalej. Ale v rámci tohto zákona novelizujete aj ustanovenie, pán minister ho nazval, o preventívnom odobratí zbraní. Tak ja som sa venoval tej téme. Podľa mňa je to principiálna vec. Odobrať niečo preventívne a odôvodniť to tým, že čo i keď len jeden život to zachráni, tak to stálo zato, je na tej istej úrovni, ako poďme odpočúvať každého a všade, lebo je vysoký predpoklad, že to niekoho zachráni. Nech sa páči. Ďakujem.
Bugár, Béla, podpredseda NR SR (2011-05-27):
Pán poslanec Fronc.
Pčolinský, Peter, podpredseda NR SR (2023-06-15):
Prezentujte sa a hlasujte. (Reakcia z pléna.) Pridelení výborov. (Hlasovanie.) Prítomných 130, za 92, proti 10, zdržalo sa 27, nehlasoval 1. Konštatujem, že návrh sme schválili. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi (tlač 1517). Poprosím pani poslankyňu Garstkovú, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov a ktorým sa menia a dopĺňajú niektoré zákony , tlač 1517.)
Laššáková, Jana, podpredsedníčka NR SR (2013-06-17):
Pán poslanec Petrák, nech sa páči.
Hrnčiar, Andrej, podpredseda NR SR (2018-03-26):
Pán poslanec, k programovému vyhláseniu vlády vás poprosím.
Kubánek, Stanislav, poslanec NR SR (2019-10-28):
Pán poslanec, dovoľte mi, aby som reagoval na vás. Podľa rokovacieho poriadku, ktorý hovorí, že po skončení rozpravy o návrhu zákona v druhom čítaní na schôdzi Národnej rady sa hlasuje o podaných pozmeňujúcich a doplňujúcich návrhoch, ak bol v rozprave podaný návrh vrátiť návrh zákona na dopracovanie alebo odložiť rokovanie o ňom alebo nepokračovať v rokovaní o ňom. O tom môžeme hlasovať, ale hlasovať, že nebudeme, rokovací poriadok to neobsahuje.
Pellegrini, Peter, predseda NR SR (2015-02-04):
Prezentujme sa a hlasujme o bode spoločnej, o pozmeňujúcom návrhu zo spoločnej správy s odporúčaním gestorského výboru schváliť. (Hlasovanie.) Prítomných 137 poslancov, za hlasovalo 114, proti bol 1 poslanec, zdržalo sa 21, nehlasoval 1 poslanec. Tento návrh sme schválili.
Ďuriš, Nicholsonová, Lucia, podpredsedníčka NR SR (2018-10-23):
Pán poslanec, počujete, že som dala najavo, že nie som spokojná s poriadkom v rokovacej sále?! Správajte sa slušne ku mne a správajte sa slušne ku kolegom a nebude tu ruch!
J. Tkáčová, poslankyňa: (2008-09-17):
Mám jednu takú poznámku k textu pri zdokladovaní vykúpených farebných kovov. Uvádzate tam alternatívne, že zhotoví sa buď popis predmetov, alebo fotodokumentácia. Ak to má byť prísne, ak to má byť preukazné, nestačí popis, pretože napísať sa dá všeličo. Môj názor je, že tam striktne musí byť fotodokumentácia. Aj to teda podľa mňa sa to bude môcť dať obísť. A ešte jedna taká malá výhrada, ako ste spomenuli pani predkladateľka. Bezpečnostná rada uložila vláde pripraviť túto novelu. A mňa to troška mrzí, lebo som presvedčená, že táto predloha, ktorú ste predložili, je z ministerstva a zase to predkladajú poslanci, že sa obchádza verejná diskusia s tými, ktorí by mohli v pripomienkovom konaní sa vyjadriť k tomuto návrhu a poprípade ho aj zlepšiť. To je toľko k tomu, ďakujem.
Šebová, Zuzana, poslankyňa NR SR (2016-09-21):
Ďakujem. No, priznám sa, pani kolegyňa, ja som vás pozorne počúvala, ale ja som vám chvíľami nerozumela. Vy ste si jednou vetou protirečili. Na jednej strane ste obhajovali to, čo platí teraz, že teda je pre tých postihnutých dobré, keď majú osobných asistentov cudzích, na druhej strane ste povedali, že áno, že aj matky by sa mohli starať, lebo potrebujú peniaze a starajú sa o tie deti. Ja k tomu len toľko, návrh mojej kolegyne je jasný, jednoduchý. Ja nevidím dôvod, aby sme vôbec o tom diskutovali, pretože bežnou praxou je, že tie peniaze sa nakoniec aj tak dostanú k rodinnému príslušníkovi a robí sa to cez iných ľudí. Je to bežná prax, nieže to je málo prípadov. Hovorím z vlastnej skúsenosti, viem, o čom hovorím. Ja napríklad chodím do práce a mám osobné asistentky, sú to mladé dievčatá, sú to študentky špeciálnych pedagogík, sú super, moja dcéra s nimi trávi plnohodnotný čas, ale ja si jednoznačne myslím, že nechajme to vždycky na matke, na otcovi, aby sa rozhodol, či chce pracovať; alebo nie každá matka má možnosť pracovať, nevie si nájsť prácu, tak prečo, nevidím dôvod, neovplyvní to nijako financie, je to jednoduché, jasné. Neviem, čo viac k tomu povedať. Ďakujem.
Blanár, Juraj, podpredseda NR SR (2021-06-16):
Pán poslanec Mazurek, máte faktickú poznámku.
Glenda, Tibor, poslanec NR SR (2017-03-22):
Vážené kolegyne, kolegovia, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ústavného zákona o súhlase so zmenami štátnej hranice medzi Slovenskou republikou a Maďarskom (tlač 241) podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 408 z 1. februára 2017 pridelila vládny návrh ústavného zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre pôdohospodárstvo a životné prostredie, Výboru Národnej rady pre verejnú správu a regionálny rozvoj a Zahraničnému výboru Národnej rady. Výbory prerokovali predmetný návrh ústavného zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu ústavného zákona. Výbory Národnej rady, ktorým bol návrh ústavného zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 170 zo 14. marca 2017 s návrhom ústavného zákona súhlasí a odporučil ho Národnej rade schváliť. Výbor Národnej rady pre pôdohospodárstvo a životné prostredie uznesením č. 59 zo 14. marca 2017 s návrhom ústavného zákona súhlasil a odporučil ho Národnej rade schváliť. Výbor Národnej rady pre verejnú správu a regionálny rozvoj uznesením č. 77 z 20. marca 2017 s návrhom ústavného zákona súhlasil a odporučil ho Národnej rade schváliť. Zahraničný výbor Národnej rady uznesením č. 40 zo 14. marca 2017 s návrhom ústavného zákona súhlasil a odporučil ho Národnej rade schváliť. Z uznesení výborov Národnej rady uvedených pod bodom 3 tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný vládny návrh ústavného zákona schváliť. Spoločná správa výborov Národnej rady bola schválená uznesením gestorského výboru č. 83 z 21. marca 2017. Týmto uznesením výbor zároveň poveril spoločného spravodajcu Tibora Glendu, aby na schôdzi Národnej rady Slovenskej republiky pri rokovaní o predmetnom vládnom návrhu ústavného zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem, pán predsedajúci, skončil som.
Šeliga, Juraj, podpredseda NR SR (2020-11-26):
Pán poslanec Kéry.
Grendel, Gábor, podpredseda NR SR (2022-12-07):
Skôr ako dám slovo pánovi poslancovi Benčíkovi, vidím, že na balkóne pre verejnosť máme opäť vzácnu návštevu. Takže dovoľte, kolegyne, kolegovia, aby sme pozdravili študentov z jednej z najlepších stredných škôl na Slovensku. Vitajte v Národnej rade. (Potlesk.) Takže v rozprave teraz vystúpi pán poslanec Ján Benčík, pripraví sa pán poslanec Milan Vetrák.
P. Paška, predseda NR SR: (2008-09-23):
(Hlasovanie.) 136 prítomných, 122 za, 13 sa zdržalo, 1 nehlasoval. Body 1 až 6 sme schválili.
Poliačik, Martin, poslanec NR SR (2018-06-20):
Ďakujem, pán predsedajúci. A viete, pán poslanec, keby vtedy na tej hlavnej stanici jeden z tých kameňov alebo z tých fľašiek leteli trochu iným smerom, tam bolo dieťa v kočíku, na základe ktorého ublíženia alebo smrti mohol byť tiež dôvod na takéto uznesenie v Národnej rade. Vy ste tam stáli a vulgárne nadávali arabskej rodine, ktorá nemala s celou situáciou absolútne nič spoločné. Policajti museli stáť medzi vami, vašimi bratmi a touto rodinou, ktorá nechápala, prečo zrazu lietajú kamene a fľaše. Rovnako ako vy tu dávate zoznam dvadsiatich, tridsiatich prípadov, ktoré sú odsúdeniahodné, s tým úplne súhlasím, existuje rovnako dlhý, možno dlhší zoznam vašich bratov a kamarátov, s ktorými bežne pochodujete a stretávate sa, počnúc vraždou Daniela Tupého, pokračujúc cez mnoho incidentov v Bratislave aj po celom Slovensku, keď fašistické a nacistické tlupy len na základe toho, že práve boli vo väčšine, ublížili, zbili, zabili ľudí, častokrát kvôli ich pôvodu, kvôli ich etnicite alebo kvôli ich iným názorom alebo kvôli tomu, že majú inú sexuálnu orientáciu. Nevidím dôvod teraz si robiť list na jednej aj na druhej strane. To, čo potrebujeme urobiť, je odsúdiť, že sa násilie deje. A keď sa pýtate, prečo práve teraz? Tak tá výpoveď svedkyne Henryho vraždy je jasná. Vrah hovoril o jeho etnicite a o jeho orientácii. To bol dôvod, prečo ho napadol. Ak toto nemá byť výstražným prstom, tak potom čo?!
Danko, Andrej, podpredseda NR SR (2024-05-22):
S reakciou pani poslankyňa Holečková.
Grendel, Gábor, podpredseda NR SR (2021-05-03):
Sedem faktických poznámok na vystúpenie pána ministra vnútra. Ako prvý pán poslanec Suja.
Halgašová, Jarmila, poslankyňa NR SR (2022-11-08):
Ďakujem pekne. Vážený pán predsedajúci, vážené kolegyne, vážení kolegovia, zamestnávanie v poľnohospodárstve a potravinárstve najmä počas sezónnych prác sa stáva čoraz vypuklejším problémom. Z každej strany počúvam podnikateľov v agropotravinárskom sektore, že je čoraz ťažšie nájsť pracovnú silu na zber ovocia, na zber zeleniny a následne aj na jej spracovanie napr. v konzervárni. Naposledy som si vypočula podnikateľa, majiteľa firmy, ktorý spracúvava koreninovú papriku na výnimočný produkt, produkt s chráneným označením pôvodu Žitavská paprika. Ide o výnimočný produkt zapísaný v európskom registri, s chráneným označením. Podmienkou zachovania jeho zápisu v registri je jeho výroba. A majiteľ spoločnosti síce papriku vyrábať chce, dokonca má dohodnutých aj pestovateľov papriky, ale najväčším problémom preňho je zber tejto papriky a, pretože nemá, nevie nájsť pracovnú silu na vykonanie tejto síce jednoduchej práce, ale teda málo atraktívnej. Čiže upravili sme Zákonník práce, ktorý umožňuje vykonávať sezónne práce v poľnohospodárstve pri zbere a spracovaní ovocí a zeleniny, ale zárobky nie sú pri takýchto činnostiach vysoké a rozsah 520 hodín, samozrejme, nie je atraktívny, a preto o túto prácu záujem nie je. Ten neprejavujú ani nezamestnaní, pretože akonáhle sa musia preukázať občianskym preukazom, prídu o svoje dávky. Inštitút sezónneho zamestnávania tak zostáva neatraktívny aj pre osoby bez práce. Problém nastáva, keď sa musia oficiálne prihlásiť do systému, čím prídu o podporu v nezamestnanosti, ako aj o iné dávky. Preto predkladáme tento návrh, ktorý umožňuje v zákone o službách zamestnanosti uchádzačovi o zamestnanie byť v pracovnoprávnom vzťahu na základe dohody o pracovnej činnosti na výkon sezónnej práce a tiež v zákone o pomoci v hmotnej núdzi zakotviť, že sa dávky podľa tejto dohody nepovažujú za príjem podľa citovaného zákona. Uvedené zmeny umožnia osobám bez práce zamestnať sa v oblasti sezónnych prác bez toho, aby prišli o dávky vyplácané podľa osobitných predpisov. Ešte dodám, že miera nezamestnanosti nízko kvalifikovaných pracovníkov, najmä mladých ľudí a s nízkou kvalifikáciou patrí na Slovensku medzi najvyššie v rámci Európskej únie. Vysoký zostáva aj podiel dlhodobej nezamestnanosti a rozdiel v zamestnanosti medzi osobami s vysokou a nízkou kvalifikáciou je u nás najvyšší v rámci Európskej únie, pričom osoby s nízkou kvalifikáciou čelia najvyššej miere nezamestnanosti v celej Európskej únii, je to 42,9 %. To je údaj z tretieho štvrťroka roku 2021. Náš návrh zákona preto cieli práve na týchto nezamestnaných, ktorým chceme pomôcť integrovať sa do trhu práce a získať, pomôcť im získať aspoň základné pracovné návyky. Vopred ďakujem za podporu.
Mikuš, Jozef, poslanec NR SR (2013-03-25):
Ďakujem pekne. Chcem poďakovať všetkým kolegom, ktorí reagovali na moje vystúpenie. Na základe toho, koľko nás tu je a koľkí ľudia zareagovali, tak si myslím, že to bol úspech. A chcem sa poďakovať aj za tie myšlienky. Janko Hudacký, ja nehovorím, ja som hovoril vo svojom vystúpení o časovej dimenzii 50 a viac rokov. Len, bohužiaľ, my robíme dnes kroky, ktoré napríklad zabijú podporu obnoviteľných zdrojov na 15 rokov, pretože sme prijali podporu fosílnych palív na nedávnom pléne, kde jednoducho sa vylučuje už ďalšia podpora obnoviteľných zdrojov, pretože tej energie máme dnes nadvýrobu. Kolega Poliačik, v tomto prípade som ani nechcel, aby som dosiahol nejakú zhodu. Ja som hovoril o nejakých faktoch, alebo zozbieraných informáciách, v ktorých možno veľmi málo bolo mojich myšlienok. Ja som to len dal do súvisu a chcel som to podať, kam sa uberá svet, kde sme a čo bude nevyhnutné. To, že u nás tá diskusia nie je, no, bohužiaľ, nie je. Ale keď Nemci už v roku 2000 prijali nejakú stratégiu, tak oni o nej diskutovali predtým desať rokov. No, bohužiaľ, my sme ešte nezačali ani diskutovať. Ja som rád, že diskutujeme aspoň v kuloároch niekde na hospodárskom výbore a dnes možno prvýkrát tu. Oceňujem, čo si povedal ohľadne diverzifikácie. Áno, to je cesta. To je cesta, aby čo najviac energie sa spotrebovalo tam, kde sa vyrobí, a to je bezpečnosť, to je práca Slovenska, to je zahraničný obchod, to je bezpečnosť energie a energetiky v budúcnosti. A Andrej Kolesík, zopakujem len, že som hovoril v dlhšej dimenzii, čo sa týka tých Nemcov. Nemci majú štátnu doktrínu, samozrejme, aj podpora v rámci tých nižších krajín je v rámci vyjednávania, a aj naši župani chodia, vyjednávajú s vládou. (Prerušenie vystúpenia časomerom.)
Bugár, Béla, podpredseda NR SR (2011-12-01):
Vážené panie poslankyne, páni poslanci, chcem sa opýtať, lebo teraz sme sa tu radili, či je všeobecný súhlas, aby sme dokončili tieto body, pokiaľ poslanci nebudú dlho hovoriť, aj tento bod aj ďalší o sociálnom poistení, lebo práve schválenie týchto dvoch návrhov podmieňuje začatie rozpravy o rozpočte. Je všeobecný súhlas? (Kladné reakcie z pléna.) No, ďakujem veľmi pekne. Takže, pán poslanec Zajac, nech sa páči ako ďalší v rozprave a potom pán poslanec Kažimír. (Reakcie z pléna.) Pán poslanec, nech sa páči. Páni poslanci, prosím o väčší kľud.
Bugár, Béla, podpredseda NR SR (2018-11-29):
Nech sa páči, prezentujme sa a hlasujme. (Hlasovanie.) Prítomných 141, za 80, zdržalo sa 61 poslancov. Návrh bol schválený. Nech sa páči.
B. Bugár, podpredseda NR SR: (2005-03-17):
Nasleduje správa o dostavbe 3. a 4. bloku JE Mochovce (tlač 1020). Správu uvedie podpredseda vlády a minister financií Slovenskej republiky Ivan Mikloš. Prosím, pán podpredseda, aby ste sa ujali slova. Nech sa páči.
B. Bugár, podpredseda NR SR: (2005-09-23):
(Hlasovanie.) Prítomných 107, za 105, zdržali sa 2. Konštatujem, že návrh zákona sme schválili. Ďakujem pekne, pán spravodajca. Prosím teraz pána predsedu výboru pre financie, rozpočet a menu Pála Farkasa, aby uviedol hlasovanie k vládnemu návrhu zákona, ktorým sa mení a dopĺňa zákon č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (tlač 1197). Nech sa páči.
Richter, Ján, poslanec NR SR (2023-11-21):
Ďakujem pekne za slovo, pán predseda. Vážený pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní. Prosím, dajte hlasovať.
P. Hrušovský, predseda NR SR: (2002-10-15):
Pán poslanec Fico.
Duchoň, Daniel, poslanec NR SR (2012-06-26):
Vážený pán predseda, Národná rada Slovenskej republiky volí podľa čl. 10 ods. 1 ústavného zákona č. 493 o rozpočtovej zodpovednosti za predsedu Rady pre rozpočtovú zodpovednosť na sedem rokov Ivana Šramka, po druhé podľa čl. 10 ods. 2 ústavného zákona o rozpočtovej zodpovednosti za člena Rady pre rozpočtovú zodpovednosť na päť rokov Ľudovíta Ódora a po tretie podľa čl. 10 ods. 3 zákona o rozpočtovej zodpovednosti za člena Rady pre rozpočtovú zodpovednosť na tri roky Michala Horvátha. Dajte, prosím, hlasovať.
Paška, Pavol, predseda NR SR (2014-11-10):
Páni poslanci, venujme sa rozprave. Ešte pán poslanec Hlina. Nech sa páči.
Hrnčiar, Andrej, podpredseda NR SR (2017-03-29):
Ďakujem. Končím možnosť nahlásiť sa s faktickými poznámkami, päť faktických poznámok na vystúpenie pána poslanca. Nech sa páči, pán poslanec Hrnko.
Hlina, Alojz, poslanec NR SR (2012-12-06):
Pán predseda, ja som bol z výboru pre kontrolu SIS vyhodený ako prašivý pes. A ja vám poviem prečo. Ja som, pán predseda, kandidoval ako nezávislý, bol som zvolený ako nezávislý, ako nezávislý som bol aj zvolený do osobitného kontrolného výboru. Kandidoval som za stranu, ktorá podľa slov ich predstaviteľov vytvorila platformu na to, aby nezávislí mohli kandidovať do parlamentu. To som presne ja učinil. Tak ja to nehovorím ako výčitku vám. Tak potom sa čudujem, že ako je možné, že ma členovia tohto klubu odvolali, keď ja som nič zlé neurobil. Ja som nič zlé neurobil. (Prerušenie vystúpenia predsedajúcim.)
Paška, Pavol, predseda NR SR (2014-02-11):
Pani poslankyňa Nicholsonová.
B. Bugár, podpredseda NR SR: (2005-12-13):
Dávam slovo spoločnému spravodajcovi z výboru pre obranu a bezpečnosť poslancovi Jozefovi Šimkovi, aby podal správu. Nech sa páči.
Sabolová, Mária, poslankyňa NR SR (2011-09-08):
Stále mi nefunguje nejako to moje zariadenie, tak potom. Chcela by som len krátko zareagovať. Pán poslanec, hovorili ste, samozrejme, vlastník lekárne musí mať lekárnika, kvalifikovaného farmaceuta, ale výhrada lekárnickej obce nebola. Bola aj k dĺžke a žiada päť rokov ako bola predtým, ako sa to skrátilo na tri roky, ale skôr je výhrada mať tri roky odbornej praxe, všeobecne odbornej praxe, kdekoľvek ten lekárnik pracuje, aby bol potom odborným garantom v lekárni, kde je nelekárnik majiteľom, je odvážne. Ich návrh bol, a to ste všetci na výbore pre zdravotníctvo videli, keby sme odmysleli päť rokov, ale aby bola prax najmenej, teraz upravím, tri roky vo verejnej lekárni alebo v nemocničnej lekárni, čiže má odbornú prax v lekárni a potom je určite aj po troch rokoch kvalifikovaný odborný garant, ak nemá, ktorí si urobia aj špecializačné štúdium v odbore lekárenstvo, a to vlastne je možné získať až po troch rokoch odbornej praxe. Čiže aby sme boli na jasnom. Ich požiadavky boli dobré, primerané, ničím nevyvažujúce alebo neporušujúce nejaké smernice. Ale mať prax v lekárni je rozdiel, ako mať lekárnika, ktorý skončí farmaceutickú fakultu, aby niekde praxoval, odbornú prax môže mať kdekoľvek a potom byť odborným garantom, poviem, trošku odvážne. Takže to by som chcela dať na pravú mieru. A pripomienka bola k tomu náhradnému a odbornému, aby bolo v správnom konaní vydané rozhodnutie o odbornom garantovi aj druhýkrát, ak prvý zomrie alebo odíde.
Glváč, Martin, podpredseda NR SR (2017-11-30):
Pán minister, nech sa páči.
Valášek, Tomáš, poslanec NR SR (2023-12-19):
Pán predsedajúci, ja nečítam odôvodnenie, asi nedávate pozor, ale tu som odôvodnenie preskočil. (Smiech.)
Mihál, Jozef, poslanec NR SR (2015-03-24):
Ďakujem pekne, pani predsedajúca. Vážené kolegyne, kolegovia, ctení prítomní, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1448. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona prerokovali výbory do 30. apríla 2015 a gestorský výbor do 4. mája 2015 po prerokovaní návrhu zákona v Národnej rade v prvom čítaní. Poprosím vás, pani predsedajúca, otvorte všeobecnú rozpravu.
Pellegrini, Peter, predseda NR SR (2015-12-02):
Prezentujme sa a hlasujme. (Hlasovanie.) Prítomných 128 poslancov, za hlasovalo 43, proti bolo 18, zdržalo sa 67. Tieto body sme neschválili. Pani poslankyňa Pfundtner uvedie hlasovanie v prvom čítaní o návrhu poslancov Hrušovského, Žitňanskej a Figeľa a Bugára na vydanie ústavného zákona, ktorým sa mení a dopĺňa ústava (tlač 1836), bod 124 schváleného programu. Nech a páči. (Hlasovanie o návrhu poslancov Národnej rady Slovenskej republiky Pavla Hrušovského, Lucie Žitňanskej, Jána Figeľa a Bélu Bugára na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1836.)
Kollár, Boris, predseda NR SR (2020-04-02):
Ďakujem. S ďalším procedurálnym návrhom vystúpi pán poslanec Pčolinský.
Kotleba, Marian, poslanec NR SR (2017-04-05):
Pán kolega Klus, vy ste fakt plus. (Smiech v sále.) Ale naozaj teraz, vieme, že plus sú dve mínus. Ja sa chcem spýtať, čo vás núti, čo vás núti, aká vnútorná sila vás núti neustále obhajovať všetko protislovenské, protikresťanské až do takého štádia, pán poslanec, že ste sa dnes stali hovorcom nejakého islamského združenia na Slovensku, lebo ak je niečo extrém, takto toto je naozaj extrém. My sme viackrát povedali, že ten návrh pána poslanca Krajniaka nie je úplne ideálny, že sú tam chyby aj formálneho charakteru, ale toto, kde ste to dotiahli, tú obhajobu tých opozičných myšlienok, kde ste to dosiahli, teda dotiahli vy dnes, tak to je, to sa jednoducho nedá vysvetliť. A bol by som rád, ak by ste teda v tej vašej reakcii mi skúsili vysvetliť, že čo, čo je to, čo vás ženie ísť silou mocou proti národu, proti kresťanstvu, proti tradičnej Európe, lebo pre mňa je to nepochopiteľné. Ďakujem pekne.
K. Sárközy, poslankyňa: (2005-02-08):
Prvý návrh: „Národná rada Slovenskej republiky berie na vedomie Analýzu súčasného stavu prác na transformácii štátneho podniku Lesy Slovenskej republiky (tlač 977).“ A druhé uznesenie: „Národná rada Slovenskej republiky berie na vedomie projekt transformácie štátneho podniku Lesy Slovenskej republiky.“ Tieto dva návrhy uznesenia predkladám kvôli tomu, že výbor tieto návrhy uznesení si neosvojil. Ďakujem pekne.
Danko, Andrej, podpredseda NR SR (2023-12-18):
Pán poslanec Prostredník.
Dostál, Ondrej, poslanec NR SR (2010-12-09):
Dajte, prosím, hlasovať o návrhu zákona ako o celku, s odporúčaním gestorského výboru schváliť.
Kočiš, Eduard, poslanec NR SR (2022-12-05):
Veľmi pekne ďakujem za slovo, pán predsedajúci. Ak musí prejsť psychotestami pred nástupom na výkon funkcie hasič, policajt alebo vojak, tak si môžme položiť jednoduchú otázku, prečo by politik, ktorý nastupuje na výkon funkcie v rámci exekutívy alebo v rámci výkonu funkcie vládnej moci, nemal postúpiť takéto psychotesty a poprípade odstrániť základnú chybu, ktorou je to, že psychicky narušený jedinec sa nedopatrením alebo nejakou zvláštnou zhodou náhod ocitne v tretej najvyššej ústavnej funkcii. To znamená, nie každý je vhodný na určitú pozíciu a nie každá pozícia je vhodná pre určitého jedinca. Ak si vezmeme do úvahy to, že Igor Matovič, na ktorého tento môj pohľad smeruje, spôsobil ekonomické škody celej Slovenskej republike, spôsobil medzinárodnú hanbu, spôsobil rozdelenie spoločnosti, tak je viac ako dôležité a viac ako vhodné pristúpiť k tejto zmene ústavy, aby každý jeden politik zastupujúci občanov Slovenskej republiky musel podstúpiť tieto naozaj dôležité a v rámci právneho a skutkového stavu veľmi dobre postavené psychologické alebo možno až psychiatrické vyšetrenie, pretože osobná blamáž, akou pôsobil tento človek počas výkonu svojej funkcie na poste premiéra a naďalej pôsobí na poste ministra financií a podpredsedu vlády, je viac ako úsmevné, ale zároveň je to taká tragikomédia od Moliéra. Jednoducho, ak sa raz krikľúň z opozičnej lavice, ktorý nie je spôsobilý vykonávať ústavnú funkciu, stane premiérom a ministrom financií, jednoducho je to medzinárodná hanba a blamáž celej Slovenskej republiky.
Grendel, Gábor, podpredseda NR SR (2023-06-21):
Pán poslanec Marek Krajčí.
Laurenčík, Milan, podpredseda NR SR (2021-03-17):
Ďakujem. Na vaše vystúpenie evidujem tri faktické poznámky. Uzatváram možnosť prihlásiť. Nech sa páči, pán poslanec Miroslav Suja.
T. Cabaj, podpredseda NR SR: (2009-10-15):
Nech sa páči.
Paška, Pavol, predseda NR SR (2014-07-08):
(Hlasovanie.) 75 prítomných. Národná rada nie je uznášaniaschopná. Vyhlasujem 15-minútovú prestávku. Pán spravodajca, prestávka je, musíme počkať. Národná rada je neuznášaniaschopná, budeme hlasovať po prestávke znovu. Zistíme, či je Národná rada uznášaniaschopná. (Prestávka.) (Po prestávke.)
Jurinová, Erika, podpredsedníčka NR SR (2013-02-13):
Ďakujem. Pán spravodajca sa nechce vyjadriť k návrhu. Prerušujem teda rokovanie o tomto bode programu. A pokračujeme nasledujúcim bodom, ktorým je prvé čítanie o návrhu poslanca Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. Návrh zákona je uvedený ako tlač 365. Návrh na jeho pridelenie na prerokovanie výborom je v rozhodnutí č. 343. Nech sa páči, pán poslanec, uveďte svoj návrh. (Rokovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 365.)
Paška, Pavol, predseda NR SR (2013-06-26):
(Hlasovanie.) 144 prítomných, 81 za, 6 proti, 56 sa zdržalo, 1 nehlasoval. Tento bod sme schválili.
Čaplovič, Dušan, poslanec NR SR (2016-11-30):
Pán poslanec Simon, luteránsky brat. Ja neviem, o čom vy stále rozprávate, pretože pravidlá rokovacieho poriadku platia rovnako pre mňa ako pre vás. Žiaden rozdiel tu nie je. Nie je tu nič nadštandardné voči mne, koaličnému poslancovi, a voči vám, opozičnému poslancovi. Sedel som v mestskom parlamente, vystúpil som, mal som na to desať minút a musel som ukončiť svoju rozpravu. Všade v zahraničí, kde som chodil ako podpredseda vlády, či v Kanade, či v európskych štátoch, takáto regula existuje. Ale platí nielen pre opozičných, ako vy tvrdíte, ale aj pre koaličných, v tom prípade vládnych poslancov. Takže ja stále nerozumiem tejto diskusii o tomto rokovacom poriadku, že by bol protiústavný, že by bol nedemokratický, pretože tie pravidlá budú rovnako platiť pre mňa, pán poslanec, ako pre vás.
Janíková, Mária, poslankyňa NR SR (2015-01-29):
Takže, pán kolega, ja som ti tlieskala a možno by som aj druhému pánovi kolegovi pánovi Kaníkovi tlieskala, lebo naozaj tu nejde o politiku. A ja si vysoko vážim aj tvoj prejav dneska, že tam nejde o politiku, ale naozaj o tých ľudí. Aha, keď si pozriete naozaj to číslo, koľko máme ešte tam sporiteľov, máme ich tam 28-tisíc, ktorých budeme možno riešiť o rok, o dva roky. Takže znovu to budeme musieť otvoriť. Ja tu nechcem zneisťovať, ale naozaj tých 28-tisíc ľudí je už pred dôchodkovým vekom. Polovica z nich vôbec nerobí. Ja sa teším na tie čísla, čo nám pán Muňko povie, lebo ten naozaj má tie štatistiky presné. A ja si myslím, že normálny analytik a odborníci keď si k tomu sadnú, tak nám ukážu také čísla, že, ja si myslím, každý rok ich budeme musieť otvoriť, lebo títo ľudia budú hodení do sociálnej siete, kde naozaj im nevyjde ani hmotná núdza. A ja som zvedavá, potom komu budú chodiť klopať a komu budú chodiť pred domy, s prepáčením, demonštrovať. Naozaj teraz nejde o politiku, či ten alebo ten spravil zle. Každý môže spraviť zle. Ale treba priznať si chybu, otvorene to povedať a otvorene riešiť spoločný problém. A máme tu problém.
Pollák, Peter, poslanec NR SR (2023-12-18):
Ďakujem veľmi pekne, pán kolega Čaučík, za vašu rozpravu a súhlasím s vami, ja si rovnako nemyslím, že by daný návrh zákona či dokonca vytvorenie nového ministerstva pomohlo už len dostať sa k tomu, čo je napísané v dôvodovej správe vo veci turizmu. Cieľom podľa dôvodovej správy je posilniť a zefektívniť využívanie verejných zdrojov a potenciálu v cestovnom, v cestovnom ruchu a výrazne podporiť rozpoznateľnosť značky Slovensko ako bezpečnej turistickej destinácie. Tak po prvé, už len cieľ zefektívniť využívanie zdrojov, ktorý je napísaný pod zriadením nového ministerstva, je samo osebe oxymoron. Ministerstvo zhltne milióny eur už len na jeho založenie, nehovoriac o rozšírení počtov úradníkov či vysokopostavených politických nominantov. Štátnu správu prakticky rozšírime, budeme platiť viac ľudí, z čoho vyplýva, že na šport a na turizmus pôjde menej peňazí ako doteraz, čo je pri súčasnom vývoji v našej krajine úplná katastrofa. Je to teda opak zefektívnenia a efektívneho využívania zdrojov. Zároveň nezabudnime, ako efektívne šafárili nominanti súčasnej vlády počas minulých vlád, ako za každú bežnú vec zaplatili minimálne štyrikrát toľko, aby si pritom prerozdelili vytvorený bakšiš, však im to zaplatia obyčajní pracujúci ľudia. Po druhé, v dôvodovej správe sa píše o snahe podporiť rozpoznateľnosť značky Slovensko ako bezpečnej turistickej destinácie. Áno, zopakol som, zopakoval som to druhýkrát, ja si ale myslím, že práve vláda konkrétnych koaličných politických strán je ten najlepší spôsob, ako odradiť akýchkoľvek turistov prísť do našej krajiny, pretože kto by chcel ísť do krajiny, ktorá sa prepadá do čiernej diery korupcie a mafiánskych spôsobov? No nikto. Aby toho ešte nebolo málo, pri tejto vláde ešte pre istotu vypudíme oveľa viac mla... (Prerušenie vystúpenia časomerom.)
Kadúc, Miroslav, poslanec NR SR (2015-04-23):
No, ja keď sa pozriem na výroky pána premiéra z 23. 3. tohto roku, tak ja teraz neviem, čo si mám myslieť. Lebo on o svojom návrhu vlastne vyhlásil, že je nekvalifikovaný. Ale teraz už je kvalifikovaný. Tak teda, čo je pravda? Je to kvalifikované, nie je to kvalifikované? Čo keď o mesiac zistím, že to bolo zlé, a potom povie, no tak je to nekvalifikované? O ďalší mesiac, kvalifikované. Kto sa má v tom vyznať? Veď váš sám premiér pred mesiacom povedal, že takýto návrh je nekvalifikovaný. Ja neviem. A prečo sme hovorili o tom procese, ktorý bol na míle ďaleko od štandardnosti, na míle ďaleko? Ten proces bol dôležitý preto, lebo bolo treba nasvetliť to, ako neúprimne pristupujete k parlamentnej diskusii, že proste nepočúvate návrhy opozície. Nemáte vôbec o to záujem. To bol prvý dôvod. A druhý, veď my sme nevedeli, o čom budeme rokovať. Preto sme vás na tom výbore priam prosili, dajte nám ten pozmeňovák a poďme to vyriešiť v tom výbore. A to mi, dúfam, potvrdíte, že v našom výbore, je debata konštruktívna, len musíme vedieť, o čom hovoríme. Toto ste proste neurobili. Teraz ja opäť, neželám vám to, ale ja sa obávam, že v tom návrhu proste budú chyby. Sú tam ad hoc veci, keď sa pozriem na toho správcu, že kedykoľvek môže sa vzdať funkcie, ja neviem, ako mne to príde našité na túto konkrétnu správkyňu, zmena reštruktúry počas priebehu kedykoľvek. No príde mi to zvláštne. A sám som zvedavý, koľko táto právna úprava vydrží v takomto nezmenenom stave.
Hrušovský, Pavol, podpredseda NR SR (2011-04-05):
Pán poslanec Čaplovič.
Karahuta, Jaroslav, poslanec NR SR (2020-04-22):
Ďakujem pekne. Pán predsedajúci, v rozprave k návrhu zákona nevystúpil žiaden poslanec. Pristúpime k hlasovaniu o pozmeňujúcich a doplňujúcom návrhu zo spoločnej správy. Pán predsedajúci, dajte hlasovať o bodoch spoločnej správy 1 až 4 spoločne s odporúčaním gestorského výboru uvedené body schváliť.
Bittó Cigániková, Jana, poslankyňa NR SR (2023-12-14):
Ďakujem veľmi pekne. Ďakujem aj za váš prednes, pán Prostredník. A tak som si len všimla, že keď vás počúvam, tak, tak jednoducho človek viac chápe a má radšej tých veriacich, takže ďakujem vám za ten spôsob, akým komunikujete. No, čo som, čo som chcela doplniť, je, hovorili ste, že vy a kolegovia z Progresívneho Slovenska nemôžu tento návrh zákona podporiť, tak vás chcem ubezpečiť, ak náhodou ste si to vy a vaši kolegovia nevšimli, ani ja a moji kolegovia z SaS nemôžeme tento návrh podporiť a okrem dôvodov, ktoré ste spomínali, ak by náhodou si niekto nepamätal, tak chcem pripomenúť, že tento návrh robí hrôzostrašné veci aj v oblasti zdravotníctva, konkrétne my politici sme nasľubovali ľuďom hory-doly, nasľubovali sme dôchodcov, invalidom, deťom, mamičkám, ako sa o nich budeme starať a čo všetko oni dostanú od toho štátu. No ale tento návrh zákona, ktorý je tu hovorí opak. Hovorí o tom, že politici chcú mať na svoje rozdávanie chcú dávať aj na nezmyselné veci, aj na napríklad vykaro... vykaruva... každý bazén, aby bol vykurovaný, ale zároveň odmietajú dať peniaze tam, kde sú potrebné, a to sú práve tieto skupiny obyvateľov. A toto komplet nechávajú na pracujúcich. Dnes má Slovenská republika už jedno z najvyšších daňovo-odvodových zaťažení a tento návrh, toto zaťaženie ešte zvyšuje, a dokonca ho zvyšuje pri zdravotne ťažko postihnutých ľuďoch, čo mi príde už naozaj asociálne absolútne, čím motivuje zamestnávateľov, aby takýchto ľudí nezamestnávali. Považujeme tento návrh za hrôzostrašný a tiež ho určite nepodporíme.
Blanár, Juraj, podpredseda NR SR (2021-05-10):
Pán poslanec Marian Kotleba s faktickou poznámkou.
M. Číž, podpredseda NR SR: (2008-02-15):
(Hlasovanie.) Prítomných 129 poslancov, za 127, zdržal sa 1, nehlasoval 1. Konštatujem, že tie vymenované pozmeňujúce návrhy zo spoločnej správy sme schválili.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 147, za 50, proti 21, zdržalo sa 75 poslancov, 1 nehlasoval. Konštatujem, že návrh sme neschválili. Predpokladám, že to bol posledný, teda jediný návrh, nakoľko nebol prijatý ani zo spoločnej správy, ani tento návrh, sme v treťom čítaní . Takže otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. A teraz vám v skutočnosti už odovzdávam slovo. (Povedané so smiechom.) Nech sa páči.
P. Hrušovský, predseda NR SR: (2003-11-07):
Páni poslanci, v stredu popoludní sme prerušili rokovanie o správe, ktorú predložil na požiadanie poslancov Národnej rady Slovenskej republiky pán minister zdravotníctva Rudolf Zajac o projekte na oddlženie zdravotníctva a akciovej spoločnosti Veriteľ. Prerušili sme rokovanie pri vystúpení pána poslanca Pašku, ktorý bol aj navrhovateľom tohto bodu programu. Pán poslanec Paška bude pokračovať vo svojom vystúpení. Po ňom sú ešte prihlásení do rozpravy pani poslankyňa a spravodajkyňa k prerokúvanému bodu programu Záborská, pán poslanec Džupa a pán poslanec Chovanec. Nech sa páči, pán poslanec Paška, máte slovo.
Viskupič, Jozef, poslanec NR SR (2015-12-21):
No táto dôvera, neutíchajúca dôvera k našim tajným službám, ktorú vy máte, ja nemám, pretože ak existovali a teraz omnoho mäkšie ustanovenia v zmysle toho, že naozaj existovala reálna kontrola pri tom, ako sú u nás IKT služby nasadzované aj pre účely policajného zboru, aj pre účely trestného konania a vieme, ako často aj v tomto pléne parlamentu sme sa bavili o zneužívaní odposluchov a podobne. Dokonca minister vnútra tu hovoril, keď sme sa presne o tomto bode bavili, že či si myslím, že naše webové sídlo nie je sledované. No myslím si, že je, ale momentálne vytvárame zákonný predpoklad, aby mohlo byť a ja neverím tomu, že je to robené takzvane bona fidei alebo dobromyseľne. Toto oprávnenie v boji proti terorizmu nepotrebujete, navyše je absolútne nepotrebné a absolútne zbytočné. Pretože ak aj by niekto, ak tu šíril myšlienky napríklad fašizmu, čo aj šíri, tak je dávno zaregistrovaný na bodka org bodka info. To znamená, že my by sme mali využiť iné nástroje v tomto prípade možno diplomacie pri globálnom probléme alebo aspoň európskom a začali sa baviť o spôsobe, kto má dostať ten červený gombík, kto bude vypínať webové sídla, kto má dostať možnosť sledovania. Ja si myslím pre účely tejto debaty, že tajná služba to dostať nemá a hlavne, čo už je teraz viac ako jasné, že ho nieže nemá, ale je neospravedlniteľné, že ho dostáva. Lebo tá debata naozaj neprebehla a obávam sa, že to zneužité bude.
B. Bugár, podpredseda NR SR: (2004-02-03):
M. Maxon, poslanec: Ospravedlňujem sa.
Hrušovský, Pavol, podpredseda NR SR (2011-07-12):
Ďakujem pekne, pán spoločný spravodajca. Panie poslankyne, páni poslanci, mám návrh, ktorý môže zjednodušiť a zracionálniť ďalší priebeh rokovania Národnej rady. Chcem navrhnúť, aby návrh, ktorý predkladajú páni poslanci Procházka, ja a pani poslankyňa Žitňanská, ktorý sa týka tematicky tej istej problematiky, sme uviedli, navrhovateľ poverený navrhovateľmi tohto zákona predložil a odôvodnil návrh zákona. Potom sme umožnili spoločnému spravodajcovi vystúpiť a zlúčili rozpravu o týchto dvoch bodoch programu do spoločnej rozpravy a tým sme tematicky poslancom umožnili zaujať stanovisko k obidvom predloženým návrhom zákonov. Chcem sa opýtať, či je s takýmto procedurálnym postupom vyjadrený súhlas Národnej rady. (Súhlasné hlasy v pléne.) Ďakujem pekne za porozumenie. A teraz poprosím pána poslanca a predsedu výboru ústavnoprávneho Procházku, aby z poverenia skupiny poslancov Národnej rady, ktorí predložili návrh na zmenu zákona o hazardných hrách, odôvodnil zmenu, ktorá viedla poslancov k návrhu na zmenu tohoto zákona. Nech sa páči, pán poslanec. Kľud, páni poslanci. (Rokovanie o návrhu poslancov Národnej rady Slovenskej republiky Jany ŽITŇANSKEJ, Radoslava PROCHÁZKU a Pavla Hrušovského na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a o doplnení zákona Slovenskej národnej rady č. 369/1990 Zb. o obecnom zriadení v znení neskorších predpisov , tlač 359.)
Danko, Andrej, predseda NR SR (2019-02-05):
Prosím, prezentujme sa a hlasujeme. (Hlasovanie.) Prítomných 139 poslancov, za 99, proti žiaden, zdržalo sa 39, nehlasoval 1. Konštatujem, že sme návrh schválili.
T. Cabaj, podpredseda NR SR: (2009-06-23):
Pán poslanec Petrák bol posledný prihlásený do rozpravy. S faktickými chcú reagovať pani Katarína Tóthová a Stanislav Janiš. Končím možnosť prihlásiť sa s faktickou. Slovo má pani poslankyňa Katarína Tóthová.